Na temelju članka 7. stavka 2. Zakona o financiranju političkih aktivnosti i izborne promidžbe („Narodne novine“, broj 24/11, 61/11, 27/13, 48/13 - pročišćeni tekst, 2/14 - Odluka Ustavnog suda Republike Hrvatske, 96/16 i 70/17) i članka 31. Statuta Općine Vidovec („Službeni vjesnik Varaždinske županije“, broj 09/13 i 36/13), Općinsko vijeće Općine Vidovec na 05. sjednici održanoj dana 14. prosinca 2017. godine, donosi

**ODLUKU**

**o raspodjeli sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec**

**iz Proračuna Općine Vidovec za razdoblje**

**od konstituiranja Općinskog vijeća Općine Vidovec do 31.12.2017. godine**

**Članak 1.**

Odlukom o raspoređivanju sredstava za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec za razdoblje od konstituiranja novog saziva Općinskog vijeća Općine Vidovec (13. lipnja 2017. godine) do 31. prosinca 2017. godine (u daljnjem tekstu: Odluka) određuje se način raspoređivanja sredstava iz Proračuna Općine Vidovec za 2017. godinu za redovito godišnje financiranje političkih stranaka i članova izabranih sa liste grupe birača zastupljenih u Općinskom vijeću Općine Vidovec (u daljnjem tekstu: Općinsko vijeće).

**Članak 2.**

Sredstva planirana u Proračunu za redovito godišnje financiranje političkih stranaka i članova izabranih sa liste grupe biračazastupljenih u Općinskom vijeću za razdoblje iz članka 1. ove Odluke iznose 5.000,00 kuna.

**Članak 3**.

Pravo na financiranje imaju političke stranke koje imaju najmanje jednog člana u Općinskom vijeću i članovi izabrani s liste grupe birača.

Sredstva za financiranje političkih stranaka i članova izabranih s liste grupe birača raspoređuju se na način da se utvrdi jednaki iznos sredstava za svakog člana Općinskog vijeća.

Za svakog člana Općinskog vijeća podzastupljenog spola utvrđuje se pravo i na naknadu u visini od 10% iznosa predviđenog po svakom članu Općinskog vijeća.

**Članak 4.**

Za razdoblje iz članka 1. ove Odluke za svakog člana Općinskog vijeća utvrđuje se iznos sredstava od 318,32 kune.

Za razdoblje iz članka 1. ove Odluke za svakog člana Općinskog vijeća podzastupljenog spola utvrđuje se iznos sredstava od 350,49 kune.

**Članak 5.**

S obzirom na broj članova Općinskog vijeća, političkim strankama te članovima izabranih sa liste grupe birača za razdoblje iz članka 1. ove Odluke pripadaju sredstva u sljedećim iznosima:

|  |  |  |
| --- | --- | --- |
| **Red.br.** | **Politička stranka** | **Iznos u kunama** |
|
| 1. | Hrvatska demokratska zajednica (HDZ) | 1.655,95 |
| 2. | Hrvatska stranka umirovljenika (HSU) | 668,81 |
| 3. | Hrvatska narodna stranka (HNS) | 668,81 |
| 4. | Socijaldemokratska partija Hrvatske (SDP) | 668,81 |
| 5. | Hrvatska seljačka stranka (HSS) | 350,49 |
| 6. | Članovi izabrani s liste grupe birača:   * Ines Pavleković, dipl.oec. * David Šantek, dipl.polit. * Zdravko Klopotan | 350,49  318,32  318,32 |
|  | **UKUPNO:** | **5.000,00** |

**Članak 6.**

Sredstva koja su osigurana za redovito financiranje političkih stranaka te članova izabranih sa liste grupe birača doznačuju se na žiro-račun političke stranke, odnosno na poseban račun člana Općinskog vijeća izabranog s liste grupe birača.

**Članak 7**.

Ova Odluka stupa na snagu osmog dana od dana objave u „Službenom vjesniku Varaždinske županije“.

KLASA: 013-01/17-01/02

URBROJ: 2186/10-01/1-17-08

Vidovec, 14. prosinca 2017.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek